LA PETITE PRINCESSE: Yökyläsynttärit eli pyjamabileet.
Olohuoneessa pyörii tällä hetkellä supercool Monster High -elokuva ja popcornin rouskuminen kuuluu tänne keittiön saarekkeelle saakka. Silloin tällöin tirskahdellaan ja hihitellään. Meillä on menossa juuri yökyläsynttärit!
Voitte vaan kuvitella mikä meteli noista yhdeksästä tytöstä lähtee, minulla ei ollut aavistustakaan :D Toisaalta kyllä tähän maailmaan melua mahtuu ja pääasia, että on kivaa!
Tirppa täytti kahdeksan jo tammikuun alussa, mutta talvi on minusta kurja vuodenaika pitää lasten synttärijuhlia. Niinpä jo toista vuotta peräkkäin olemme juhlineet kaverisynttärit vasta kesällä, sukulaiset ja perhetutut kahvitettiin jo oikeana päivänä ja neitokainen sai toki viralliset juhlansa.
Menin ja lupasin yökyläsynttärit ja tässä sitä ollaan :D Kutsuja lähetettiin neljätoista kappaletta, yöksi jäi loppuviimein yhteensä kahdeksan tyttöä, omani mukaanlukien. Yksi osallistui vain juhlallisuuksiin.
Vahvasta sokerihumalasta huolimatta itse bileet ovat sujuneet oikein hyvin. Patjoja lainattiin pari kappaletta erään synttärivieraan kotoa ja nukkumapaikat olohuoneen lattialla riittivät oikein hyvin.
Vierailla on mukana makuupusseja ja retkipatjoja, mutta ne eivät olleet edellytys. Kyllä sopu sijaa antaa :)
Aloitimme juhlat kuudelta ja seitsemän aikaan tarjoilin pizzaa. Oikaisin ihan kaupan pakastealtaan kautta ja valitsin muutamia erilaisia. Ehdoton suosikki oli kinkku-ananas, mutta esimerkiksi pelkälle margheritalle oli myös kysyntää. Huonoiten upposi tonnikala.
Jälkkäripöydässä oli taas yksi överikakku :D Tein ihan perus mutakakun, jonka koristelin donitseilla, tuoreilla marjoilla, valkosuklaalla ja strösseleillä. Helppoa, nopeaa ja näyttävää.
Herkuttelun jälkeen tytöt lauloivat singstaria, vaihtoivat pyjamat ja nyt tosiaan katsovat elokuva poppareiden kanssa. Saa nähdä, mitä yöllä on vielä edessä.. Tosin minä olen vähän sellainen, että huolehdin mahdollisista tulevista jutuista vasta sitten kun ne tulevat, jos nyt tulevat vastaan.
Veikkaan, että tiedossa on lisää kikatusta, suhinaa, pari keskenjäänyttä kummitusjuttua, muutama äitiä ikävä kyynel, pieni uuden paikan jännäpelotus ja lopulta tasaista tuhinaa. Oli se sitten mihin aikaan tahansa.
Satu /Talossano2310. kesäkuuta 2016 klo 22.14Ihnaa ihanaa ihanaa <3 vaikka tuollaiset ovat aika raskaita äidille, niin mitäpä äiti ei tekisi pientensä vuoksi <3Nämä muistetaan ja arvaa onko kiva kuulla nyt kun jo isot lapset kysyy..'Äiti, muistatko silloin kun mun synttäreillä....' Kaikki vaivasi siis kantaa palkkansa piiiiiiitkääään <3VastaaPoistaVastauksetElisa Lpp11. kesäkuuta 2016 klo 19.57No sepä se :)Oikeastaan nautin siitä, että sain mahdollisuuden järjestää lapsille jotain tällaista. Siitä huolimatta, että nukuin tänään päiväunet ja olen edelleen aivan tuhannen poikki :DIhana kommentti, kiitti <3PoistaVastaatitti // tittin elämää11. kesäkuuta 2016 klo 7.00Iik, apua ja ihana :D! Lapselle ihan unelmasynttärit, mutta tälläiselle heikkohermoiselle äidille olis varmaan burn out :D Miten teillä meni yö? :)Aivan ihanaa kuitenkin, että on tilaa ottaa kavereita yökylään :) Onkohan tyttöjen meno yhtään rauhallisempaa kuin poikien, meillä vuosi sitten oli muutama poika ja oli kyllä melkoista menoa :DVastaaPoistaVastauksetElisa Lpp11. kesäkuuta 2016 klo 19.59Yö meni itseasiassa tosi kivasti!Ekat nukahtivat kympin jälkeen ja vikat noin puoli 12. Istuin olkkarin portailla vahtimassa leirikoulutyyliin ja kuuntelin, että "nyt se kattoo meitä hihihi" ja "nyt se selaa instagrammia, mä näin" :DKukaan ei heräillyt yöllä, eikä kenellekään iskenyt koti-ikäväkään :) Aikamoinen meteli noista lähti ja onhan tytöt vähän enemmän sellaisia mielensäpahoittajia. Uskoisin silti, että rauhallisempia kuin pojat!PoistaVastaaJenni / Keski[piste]11. kesäkuuta 2016 klo 8.06Tuota kakkua ihastelin jo toisella puolen ja voi nam, mitkä kemut! Toivottavasti saitte vähän untakin. :DVastaaPoistaVastauksetElisa Lpp11. kesäkuuta 2016 klo 20.00Mulla menee aina, siis aina noiden kakkujen kanssa ihan överiksi :DUni oli oikein hyvä, kunhan unimasa vihdoin malttoi saapua.. Tänään kyllä silmät painoivat, mutta huomenna on jo uusi päivä <3PoistaVastaaSara // housefive11. kesäkuuta 2016 klo 12.30Kääk mä en tiedä pystyisi kö tuohon suoritukseen, mutta hauskalta näyttää :DVastaaPoistaVastauksetElisa Lpp11. kesäkuuta 2016 klo 20.00Oikeesti yllättävän kivuttomasti meni koko homma!PoistaVastaapiia12. kesäkuuta 2016 klo 12.11Huh, alkoi puhalluttaa jo pelkkä ajatuskin! Mutta niin kuin muutkin jo ehtivät kommentoida, mitäpä sitä ei tekisi lapsensa takia :) Varmasti aivan mielettömän huikeat ja mieleenpainuvat juhlat, vieraillekin! Hyvä, äiti! :)VastaaPoistaVastauksetElisa Lpp13. kesäkuuta 2016 klo 19.08No vähän ehkä puhallutti.. :DOnnelksi seuraavan päivän pystyi käyttämään toipumiseen, sillä ainakin minä väsähdän helpommin kuin ipanat :DPoistaVastaaLisää kommenttiLataa lisää...